ক্যান্সারজয়ী অভিনেত্রী পাপিয়া সেন ১০ বছর পর ছোটপর্দায় ফিরলেন!

কলকাতা: মারণরোগকে পিছনে ফেলে প্রায় দশ বছর পর আবার ছোটপর্দায় ফিরলেন অভিনেত্রী পাপিয়া সেন(Papiya Sen)। সম্পর্কে তিনি জনপ্রিয় অভিনেতা সব্যসাচী চক্রবর্তী(Actor Sabyasachi Chakraborty)র বোন এবং বিশিষ্ট পরিচালক রাজা সেনে(Director Raja Sen)র স্ত্রী।

আরও পড়ুন:মুক্তি পেল ‘বহুরূপ’ ছবির নতুন গান

বিনোদন চ্যানেল জি বাংলার নতুন ধারাবাহিক ‘কনে দেখা আলো'(Kone Dekha Alo)য় ঠাম্মির চরিত্রে ফিরলেন পাপিয়া। বহু বছর পর আবার ছোটপর্যায়ে ফিরতে পেরে যথেষ্ট খুশি ক্যান্সারজয়ী অভিনেত্রী। এই ধারাবাহিকের কাহিনী লিখেছেন লীনা গঙ্গোপাধ্যায়(Leena Gangopadhya)। তার সঙ্গে অভিনেত্রীর সম্পর্ক বহুদিনের। এত বছর পর পুরনো মানুষদের সঙ্গে ফের কাজ করতে পেরে যথেষ্ট খুশি পাপিয়া সেন।
প্রসঙ্গত, দাদা সব্যসাচী চক্রবর্তী স্ত্রী অভিনেত্রী মিঠু চক্রবর্তী ও ক্যান্সার আক্রান্ত হয়েছিলেন। তবে তিনিও এখন অনেকটাই সুস্থ।
পাপিয়া নিজেও জীবনীশক্তির ওপর ভর করে এখন সম্পূর্ণ সুস্থ।পাপিয়ার কথায় মানুষ আজও আমাকে মনে রেখেছে। শুভেচ্ছায় ভরিয়ে দিয়েছে। তাই আবার ছোটপর্যায়ে ফিরেছি।